

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 28. augustā |

**21.**

**Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada ilgtspējīgas attīstības stratēģija 2022.-2034. gadam[[2]](#footnote-2) (turpmāk – Stratēģija), Ogres novada attīstības programma 2022.  - 2027. gadam[[3]](#footnote-3) (turpmāk – Attīstības programma), Attīstības programmas Rīcības plāns 2022. -2027. gadam[[4]](#footnote-4) (turpmāk – Rīcības plāns) un Investīciju plāns 2022. - 2027. gadam[[5]](#footnote-5) (turpmāk – Investīciju plāns).

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Īstenojot Investīciju plāna projektu “Jura Alunāna un Akmeņu ielu pārbūve posmā no Daugavpils ielas (A6) līdz Vidzemes ielai, Ogrē uzņēmējdarbības veicināšanai” (1.1.39. apakšpunkts), konstatēta nepieciešamība aktualizēt projekta īstenošanai nepieciešamā finansējuma apmēru un avotus.

Stratēģijas otrais (SM2) stratēģiskais mērķis ir vērsts uz demogrāfiskā stāvokļa uzlabošanu. Stratēģijas trešais stratēģiskais mērķis (SM3) paredz nodrošināt mājsaimniecībām ērtu pakalpojumu pieejamību. Stratēģijas otrajam un trešajam stratēģiskajam mērķim Attīstības programmā pakārtota otrā vidējā termiņa prioritāte *Pakalpojumu pieejamība un augstvērtīga dzīvesvieta* (VTP-2). Tās rīcības virzienam (RV-6) *Sociālā pakalpojuma attīstīšana* ir pakārtoti četri uzdevumi, tostarp *Palielināt sociālo pakalpojumu grozu* (U-6.3.). Minētā uzdevuma izpildei Rīcības plāna 6.3.5. punkta pasākums “Sociālo dzīvokļu izveide un atjaunošana novadā” paredz uzbūvēt Pašvaldības sociālos dzīvokļus. Ņemot vērā minēto, kā arī ievērojot atbilstoši Ministru kabineta 2023. gada 19. septembra noteikumiem Nr. 538 “Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" īstenošanas noteikumi” paredzēto Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.3. pasākumam "Sociālo mājokļu atjaunošana vai jaunu sociālo mājokļu būvniecība" pieejamo finansējumu, Pašvaldības speciālisti konstatēja nepieciešamību īstenot projektu “Sociālo mājokļu atjaunošana Ogres novadā”. Projekta īstenošanas ietvaros tiks atjaunoti sociālie mājokļi Pašvaldības īpašumā esošajā daudzdzīvokļu namā.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdarīt** Ogres novada attīstības programmas 2022. - 2027. gadam Investīciju plānā 2022.  -  2027. gadam (turpmāk – Investīciju plāns) šādus grozījumus:

**1.1.** izteikt 1.1.39. apakšpunktu jaunā redakcijā saskaņā ar šā lēmuma 1. pielikumu;

**1.2.** papildināt ar 6.3.6. punktu saskaņā ar šā lēmuma 2. pielikumu.

1. **Uzdot** Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
   1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;
   2. nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv) nedēļas laikā pēc šī lēmuma pieņemšanas un nākošajā Ogres novada pašvaldības informatīvā izdevuma numurā.
2. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/153036> [↑](#footnote-ref-2)
3. <https://tapis.gov.lv/tapis/lv/downloads/152978> [↑](#footnote-ref-3)
4. <https://tapis.gov.lv/tapis/lv/downloads/171819> [↑](#footnote-ref-4)
5. <https://tapis.gov.lv/tapis/lv/downloads/222686> (31.07.2025. redakcija) [↑](#footnote-ref-5)